《和徐伯吹先生寄吴兴友人》
清代·吴颖芳

绿发监州册府归，驿程千里寸心违。吴台春暖蠀蛦甲，苕水烟烘翡翠衣。

敛翮镇看霄汉碧，引吭谁羡稻粱肥。高人为取垂竿意，净扫苔溪白石矶。

作者简介：（1702—1781）浙江仁和人，字西林，因居地之名自号临江乡人。信佛教，号树虚。少时赴试场，为差役所诃，自此弃科举。读书著作。与厉鹗为友，从其劝告，致力于诗。又精律吕之学，著《吹豳录》。于文字音韵亦探讨有得，著《说文理董》、《音韵讨论》。中年以后，治唯识论尤深。另有《临江乡人集》。